**JVG** (ensimmäisen levyn aikoihin **Jare & VilleGalle**) on helsinkiläinen rap-duo. Sen muodostavat Jare Joakim Brand (s. 8. lokakuuta 1987) ja Ville-Petteri Galle (s. 4. lokakuuta 1987).

Duo nousi julkisuuteen keväällä 2011 julkaistulla kappaleellaan "Häissä". Kappale nousi Suomen virallisen singlelistan, Latauslistan ja Finnish Dance Chart -listan kärkeen ja se valittiin Suomen viralliseksi kesähitiksi vuonna 2011. Esikoisalbumi *Mustaa kultaa* julkaistiin Monsp Recordsin kautta 27. huhtikuuta 2011. Myös se nousi heti Suomen virallisen albumilistan kärkeen ja myi kultaa 21. kesäkuuta 2011. JVG:n toinen albumi *Jvg.fi* julkaistiin 30. toukokuuta 2012 myös Monsp Recordsin julkaisemana. Myös se nousi suoraan Suomen virallisen albumilistan ykköseksi. Kolmas albumi *Voitolla yöhön* julkaistiin 28. helmikuuta 2014 JVG:n oman PME Records -levy-yhtiön kautta. Kahden edellisen albumin tavoin myös *Voitolla yöhön* nousi albumilistan kärkeen.

Jare vuonna 2011.
Jare Brand vuonna 2014 YleX PoP Oulussa.
VilleGalle vuonna 2011.
VilleGalle Oulussa vuonna 2014.

Historia
--------

### Tausta

Jare Brand on opiskellut kiinteistötaloutta Aalto-yliopistossa. Ville Galle on valmistunut ilmastointiasentajaksi. Duon molemmilla jäsenillä on urheilutausta: Galle on pelannut nuorempana jalkapalloa FC Kontussa ja jääkiekkoa OKK:ssa ja myöhemmin Jokereissa A-junioreihin asti. Jääkiekkouransa jälkeen hän pelasi kaukalopalloa Bewe Sportissa voittaen kolme Suomen-mestaruutta. Brand taas on pelannut jalkapalloa Puotinkylän Valtissa sekä amerikkalaista jalkapalloa Helsinki Wolverinessa.

### 2009–2010: Uran alku

Räppäämisen Jare Brand ja Ville Galle aloittivat kaveriporukassa kokeilumielessä. Yhteisen musiikkiuransa Brand ja Galle aloittivat "Koutsi soittaa" -kappaleella, johon he kuvasivat myös ystävilleen suunnatun musiikkivideon kotivideotyyliin. Video julkaistiin YouTube-palvelussa joulukuussa 2009. Huhtikuussa 2010 julkaistu toinen video "Koutsi hoitaa" sen sijaan oli Anatom Allstarin ammattimaisesti toteuttama, ja siinä esiintyivät cameorooleissa Gallen ystävät jääkiekkoilijat Mikael Kurki ja Jori Lehterä sekä rap-artisti Juno. Kesällä 2010 julkaistiin duon kolmas video, muun muassa Helsingin uimastadionilla kuvattu "Holidai", jossa Juno esiintyi vierailevana artistina ja cameo-rooleissa olivat mukana Kurki sekä jalkapalloilijat Perparim ja Mehmet Hetemaj.*lähde?*

Läpimurtonsa julkisuuteen Jare & VilleGalle teki lokakuussa 2010, kun YouTubessa julkaistiin video heidän muutamaa kuukautta myöhemmin digitaalisesti ladattavaksi julkaistuun esikoissingleensä "Epoo". Kappaleella esiintyi vierailijana Heikki Kuula, ja cameoissa olivat mukana Gee, toinen kappaleen tuottaneen Coach Beats -duon jäsenistä, sekä jääkiekkoilijat Mikael Kurki, Siim Liivik ja Jere Karalahti, jonka esiintyminen sai huomiota tiedotusvälineissä. "Epoo" oli myös Jare & VilleGallen ensimmäinen miljoonan katselukerran rajan YouTubessa ylittänyt musiikkivideo.*lähde?*

### 2011: Ensimmäinen albumi *Mustaa kultaa*

Jare & VilleGalle julkaisi YouTubessa 2. maaliskuuta 2011 ensimmäisen radioasemille julkaistun singlensä, DJPP:n ja Vakiosäätäjän tuottaman "Nelisilmän", jonka lauluosuudet esitti jälleen Heikki Kuula. Myös "Nelisilmä"-kappaleen musiikkivideota on katsottu YouTubessa yli neljä miljoonaa kertaa. Vielä saman kuun aikana YouTubeen vuoti Jare & VilleGallen kappale "Häissä", jonka virallinen julkaisu tapahtui niin ikään YouTubessa vasta paria päivää myöhemmin. Musiikkivideon julkaisu ajoitettiin jääkiekon SM-liigan mestaruuden ratkeamisen aikoihin ja videolla esiintyivät SM-loppuotteluissa pelanneista jääkiekkoilijoista Ville Peltonen, Max Wärn, Eetu Pöysti ja Jari Sailio sekä aikaisemminkin duon videoilla mukana olleet Mikael Kurki ja Siim Liivik, joka teki myös ensiesiintymisensä rap-artistina taiteilijanimellä Märkä-Simo. Lisäksi cameoroolin tekivät muusikot Juno, Teflon Brothers eli Heikki Kuula, Voli ja Pyhimys sekä jääkiekkoilija Kim Strömberg ja pokeriammattilainen Ilari Sahamies.*lähde?*

Vaikka Galle totesi MoonTV:n haastattelussa loppuvuodesta 2010, ettei suunnitelmiin kuulu albumin tekeminen, esikoisalbumi *Mustaa kultaa* julkaistiin 27. huhtikuuta 2011 Monsp Recordsin kautta. Jare & VilleGallen kappale "Häissä" äänestettiin Suomen viralliseksi kesähitiksi 2011. *Mustaa kultaa* sijoittui ilmestyttyään Suomen virallisen albumilistan kärkeen ja myi kultaa 21. kesäkuuta 2011. Monsp Records julkaisi albumista vinyylipainoksen 30. marraskuuta 2011. Se sisältää alkuperäisten kappaleiden lisäksi yhden uuden kappaleen "Mitä sä siit tiiät (Heeeyyy)" ja sen instrumentaaliversion sekä instrumentaaliversiot kappaleista "Häissä", "Kasarin lapsi", "Nelisilmä" ja "Raiders". Kappaleesta "Mitä sä siit tiiät (Heeeyyy)" julkaistiin myös musiikivideo syyskuussa 2011. Sillä vierailevat Ruudolf ja Karri Koira, ja sen videolla cameo-rooleissa ovat Mikael Kurki, Pyhimys ja Gracias. "Häissä"-kappale ylitti platinarajan 20. huhtikuuta 2012.

### 2012: Toinen albumi *jvg.fi*

Jare & VilleGalle voitti 20. tammikuuta 2012 järjestetyssä Emma-gaalassa kaksi palkintoa kategorioissa *Vuoden tulokas* ja *Mustaa kultaa* -albumi palkittiin kategoriassa *Vuoden hiphop- / elektroninen-albumi*. Lisäksi he olivat ehdolla kategoriassa *Yleisöäänestys (Vuoden kotimainen artisti / yhtye)*, *Mustaa kultaa* -albumi kategoriassa *Vuoden albumi* ja "Häissä" -kappale kategoriassa *Vuoden biisi*.

Galle vieraili maaliskuussa julkaistulla rap-yhtye Gasellien "Hiki"-kappaleen musiikkivideolla. Monsp Records julkaisi 20. maaliskuuta tiedotteen, jossa ilmoitettiin yhtyeen virallisen nimen muuttuneen *Jare & VilleGallesta* lyhyempään muotoon *JVG*. Samassa tiedotteessa kerrottiin, että duon toinen albumi *jvg.fi* julkaistaan 30. toukokuuta 2012. 28. maaliskuuta YouTubessa julkaistiin Unibetin sponsoroima musiikkivideo kappaleesta "Ei sul riitä". Videolla nähdään entinen jääkiekkoilija Esa Tikkanen. Kyseistä kappaletta ei löydy miltään yhtyeen albumilta, vaan sen pystyi lataamaan ilmaiseksi Unibetin verkkosivulta. Monsp Records julkaisi albumin ensimmäisen singlen "Karjala takaisin" YouTubessa 16. huhtikuuta. Kappaleella vierailee Freeman ja siitä julkaistiin musiikkivideo toukokuussa. Videolla nähdään rap-artisti Gracias. Albumin toinen single "Kran Turismo" julkaistiin YouTubessa 11. toukokuuta. Kappaleella vierailee reggaeartisti Raappana ja se myi kultaa elokuun puolessa välissä. *Jvg.fi*-albumin toinen musiikkivideo julkaistiin heinäkuun puolessavälissä kappaleesta "Töttöröö". Kappaleella vierailevat Ruudolf ja Karri Koira. Albumin kolmas musiikkivideo julkaistiin kappaleesta "Kran Turismo" heinäkuun lopulla. Video on livetaltiointi JVG:n keikoilta.*lähde?*

Galle oli mukana *Tanssii tähtien kanssa* -ohjelman 16. syyskuuta 2012 alkaneella 7. tuotantokaudella, tanssiparinaan tanssinopettaja Kia Lehmuskoski. He karsiutuivat ohjelmasta toisessa pudotuksessa 7. lokakuuta 2012. JVG perusti vuoden 2012 lopulla oman levy-yhtiön, PME Recordsin yhdessä taustatiimiin kuuluvien Antti Kososen ja Andrei Kipahdin kanssa. PME Recordsin ensimmäinen julkaisu oli Gallen pikkuveljen Mäk Gäliksen debyyttisingle "Mäk is bäk".*lähde?*

### 2013–2014: Kolmas albumi *Voitolla yöhön*

JVG:n kolmas albumi *Voitolla yöhön* julkaistiin 28. helmikuuta 2014. Albumin ensimmäinen, sen omaa nimeä kantava, single "Voitolla yöhön" julkaistiin 28. marraskuuta 2013. Toinen single "Huominen on huomenna" julkaistiin 7. helmikuuta 2014. Kappaleella vierailee Anna Abreu. "Huominen on huomenna" muodostui JVG:n uran menestyneimmäksi kappaleeksi sitten vuoden 2011 "Häissä"-kappaleen, oltuaan parhaimmillaan Suomen ostetuin, ladatuin ja radioiden soitetuin kappale. Albumia ovat olleet tuottamassa DJPP ja MDS, ja se on kahteen aikaisempaan albumiin nähden tyyliltään elektronisempaa. Uudella albumilla vierailevat muun muassa Märkä-Simo, Sanni ja Karri Koira. Albumilla olevasta possebiisistä "Mist sä tuut?" julkaistiin studiosessiotyylinen musiikkivideo helmikuun lopulla 2014. Kappaleella vierailevat Gracias, Paperi T, Juno, Stepa, Särre, Gasellit ja Kube. Albumilta julkaistiin vielä neljäs musiikkivideo huhtikuussa 2014 kappaleesta "Fäijönii" ja viides kesäkuussa kappaleesta "Etenee". "Fäijönii"-kappaleella vierailee Mikael Gabriel ja "Etenee"-kappaleella Pete Parkkonen. *Voitolla yöhön*-albumi nousi Suomen virallisen albumilistan ensimmäiselle sijalle.

JVG toimi Cheekin lämmittelijänä tämän Olympiastadionin konserteissa 22.–23. elokuuta 2014.

### 2015–2016: Neljäs albumi *247365* ja kirja

JVG julkaisi uuden singlen "Mauton jasso" 30. tammikuuta 2015. Tulevan albumin toinen single "Tuulisii" julkaistiin 13. huhtikuuta 2015. Ennen uuden albumin julkaisua julkaistiin 10. heinäkuuta single nimeltä "Tarkenee", jossa on mukana Teemu Brunila. Kesällä 2015 Galle osallistui *Vain elämää* -televisiosarjaan, joka esitettiin televisiossa syksyllä 2015. JVG:n neljäs albumi *247365* julkaistiin 10. syyskuuta. JVG julkaisi kaksi päivää ennen albumin julkaisua neljännen singlensä "Takajeejeen". JVG:n neljännen albumin levynjulkistuskeikka järjestettiin historiallisesti suorana lähetyksenä Facebookin kautta 10. syyskuuta. Keikkalähetyksellä oli parhaimmillaan 12 000 katsojaa.

JVG esiintyi toukokuussa 2016 Hartwall Arenalla Helsingissä kahtena peräkkäisenä päivänä (27. ja 28.).
JVG:stä ilmestyi syksyllä 2016 *Etenee - JVG:n tarina* -niminen kirja, jonka kirjoitti Laura Friman ja kirjassa olevat kuvat on ottanut Andrei Kipahti. JVG julkaisi 13. toukokuuta 2016 "Hehkuu"-nimisen singlen.

### 2017–2018: Viides albumi *Popkorni*

Keväällä 2017 JVG osallistui *Anssi Kela ja isot biisit* -ohjelmaan, jossa se esitti coverin Eppu Normaalin kappaleesta "Urheiluhullu". Kappale julkaistiin singlenä 13. maaliskuuta 2017. Aiemmin helmikuussa 2017 julkaistiin uusi single "Sitä Säät Mitä Tilaat", jolla vierailee Ellinoora. JVG:n viides albumi *Popkorni* julkaistiin 28. elokuuta 2017. Albumin nimikkosingle "Popkorni" julkaistiin joulukuussa 2017 erillisenä singlenä, vaikka ennen albumin julkaisua ei ollut julkaistu yhtäkään singleä albumilta. Vuonna 2018 duo vieraili Tippa-T:n singlellä "Roska silmäs" ja Gasellit-yhtyeen singlellä "Mitä Mä Malagas?".

Vuoden 2019 syyskuussa JVG:n single "Tarkenee" vuodelta 2015 ylitti ensimmäisenä suomenkielisenä kappaleena 20 miljoonan striimauksen rajan.

### 2019–2020: Kuudes albumi *Rata/raitti* ja *Vain elämää*

Vuonna 2020 JVG joutui perumaan kevään areenakiertueensa koronaviruspandemian takia. Alkuvuodesta 2022 ensi-iltansa sai yhtyeestä kertova dokumenttielokuva *JVG-elokuva: Vuodet ollu tuulisii*.

Palkinnot
---------

* Emma-gaala 2011: vuoden tulokas, vuoden hiphop-/elektroninen-albumi (*Mustaa kultaa*)
* Emma-gaala 2014: vuoden hiphop-albumi (*Voitolla yöhön*)
* Emma-gaala 2015: vuoden yhtye, vuoden striimatuin biisi (*Tarkenee*)
* Emma-gaala 2020: vuoden yhtye, vuoden biisi ("Ikuinen vappu"), vuoden pop-albumi (*Rata/Raitti*) ja vuoden striimatuin biisi ("Ikuinen vappu")

Diskografia
-----------

*Pääartikkeli: JVG:n diskografia*

Lähteet
-------

1. 1 2  Jare & VilleGallesta JVG ja uusi albumi 30. toukokuuta *Monsp Records*.  20.3.2012. Viitattu 11.4.2012.
2. 1 2 3 4  Antti Pikkanen: Jare & VilleGalle *City.fi*.  13/2011. Viitattu 3.12.2011.
3. ↑  Wolverines.fi/pelaajat *Wolverines*. Viitattu 3.12.2011.
4. 1 2  "Me vedetään nuuskaa!" *Helsingin Sanomat*.  4.11.2010. Viitattu 3.12.2011.  (maksullinen)
5. ↑  Jare & Villegalle: Häissä *Musiikkituottajat ry*. Viitattu 25.5.2012.
6. ↑  Jare & VilleGalle mukana Heikki Kuula: Nelisilmä *Dee Jay Promotions*. Viitattu 3.12.2011.
7. 1 2  Tämä on Suomen Virallinen Kesähitti 2011! *The Voice*.  22.6.2011. Viitattu 3.12.2011.
8. ↑  Jare & Villegalle : Mustaa kultaa Levykauppa Äx. Viitattu 18.3.2011.
9. 1 2  Jare & VilleGalle: Mustaa kultaa *Musiikkituottajat ry*. Viitattu 3.12.2011.
10. 1 2  Jare & VilleGalle myi kultaa *Monsp Records*.  22.6.2011. Viitattu 3.12.2011.
11. 1 2  Jare & Villegalle / JVG : jvg.fi *Levykauppa Äx*. Viitattu 17.4.2012.
12. ↑  JVG: Jvg.fi *Musiikkituottajat ry*. Viitattu 7.6.2012.
13. ↑  JVG julkaisee uuden Voitolla yöhön -albumin perjantaina 28.2.2014 *Warner Music*.  29.1.2014. Viitattu 28.2.2014.
14. 1 2  JVG: Voitolla yöhön Musiikkituottajat ry. Viitattu 9.3.2014.
15. ↑  He eivät osaa laulaa. He vielä opettelevat räppäämistä *Nyt-liite*.  51–52/2011. Viitattu 23.12.2011.
16. ↑  Näin JVG:n tarina sai alkunsa - rapduo avautuu, mitä nousu Suomen suosituimpiin yhtyeisiin on vaatinut: "Julkisuus on raakaa" *iltalehti.fi*.  14.06.2019. Viitattu 1.4.2020.
17. ↑  IHK 87 joukkuekuva *fbcdn-sphotos-a-a.akamaihd.net*.
18. ↑  Jokerit, B-juniorit, #24 Ville Galle *Jokerit*. Viitattu 3.12.2011.
19. ↑  Pukukoppien rock on hiljentymässä *Jatkoaika.com*.  12.12.2010. Viitattu 3.12.2011.
20. ↑  Peltola, Vesa-Matti: Vielä julkimoiden urheilusaavutuksista Suomen Urheilutietäjät ry. Viitattu 10.1.2016.
21. ↑
22. ↑  Jare & VilleGalle – Mustaa kultaa 2LP *Monsp Records*. Viitattu 3.12.2011.
23. ↑  Häissä-single möi platinaa *Monsp Records*.  20.4.2012. Viitattu 7.5.2012.
24. 1 2 3  Emma-gaala 2011 voittajat *Emmagaala*. Viitattu 21.1.2012.
25. ↑  Emma-gaala 2011 – ehdokaslista: Vuoden artisti / yhtye *Emmagaala*. Viitattu 21.1.2012.
26. ↑  Emma-gaala 2011 – ehdokaslista: Vuoden albumi *Emmagaala*. Viitattu 21.1.2012.
27. ↑  Emma-gaala 2011 – ehdokaslista: Vuoden biisi *Emmagaala*. Viitattu 21.1.2012.
28. ↑  Monsp Records – etusivu *Monsp Records*.  1.12.2011. Viitattu 19.12.2011.
29. ↑  Monspin postituslista 5.4. (tulevat julkaisut, paljon videoita jne.) *Redrum-187.com*.  10.4.2012. Viitattu 11.4.2012.
30. ↑  Vuoden 2012 suurin kesähitti on myynyt kultaa – edelleen listaykkönen *Stara*.  14.8.2012. Viitattu 20.8.2012.
31. ↑  Tanssii tähtien kanssa -kisaajat julki *Ilta-Sanomat*.  28.8.2012. Viitattu 23.9.2012.
32. ↑  Räppärin iloinen esitys ei vienyt jatkoon – VilleGalle ja Kia putosivat tanssikisasta *Iltalehti*.  7.10.2012. Viitattu 8.10.2012.
33. ↑  Popuutiset, Ylex
34. ↑  JVG:n uutuusalbumilla kuullaan useita vierailevia tähtiartisteja *Radio Nova*.  20.1.2014. Viitattu 20.1.2014.
35. ↑  JVG palaa uudella musiikilla: Uusi albumi julkaistaan helmikuussa 2014 *Kulttuuripankki*. Viitattu 16.12.2013.
36. ↑  JVG jakoi rahaa, levyjä ja televisioita ohikulkijoille uuden musiikkivideonsa kuvauksissa *Yle X*.  21.11.2013. Viitattu 21.11.2013.
37. ↑  JVG paljasti YleX:lle uuden albuminsa nimen – tulossa myös rakkausbiisi tytöille *Yle*.  11.11.2014. Viitattu 11.11.2014.
38. ↑  JVG jakoi rahaa, levyjä ja televisioita ohikulkijoille uuden musiikkivideonsa kuvauksissa *Yle X*.  21.11.2013. Viitattu 21.11.2013.
39. 1 2  JVG – "Räppi on meidän ajan iskelmää" *City*.  18.11.2013. Viitattu 19.11.2013.
40. ↑  Anna Abreu vierailee JVG:n kappaleella – katso Huominen on huomenna -video *Ilta-Sanomat*.  7.2.2014. Viitattu 10.2.2014.
41. ↑  JVG paljasti kaksi nimeä: Uudella albumilla kovia vierailijoita! *Nelonen*.  29.11.2013. Viitattu 6.1.2014.
42. ↑  Cheek paljasti stadionkeikkojensa lämppärin *Nelonen*.  15.8.2014. Viitattu 1.9.2014.
43. ↑  JVG heittää tänään levyjulkkarikeikan Facebookissa  10.9.2015. Iltalehti. Viitattu 12.3.2016.
44. ↑  JVG pisti Facebook-keikan pystyyn kahdessa viikossa - keräsi Hartwall Arenan verran katsojia  11.9.2015. Iltalehti. Viitattu 12.3.2016.
45. ↑  JVG-liput kuumille kiville - toinen konsertti Hartwall Arenalle!  22.1.2016. Iltalehti. Viitattu 24.1.2016.
46. ↑  JVG:stä julkaistaan kirja  22.2.2016. Iltalehti. Viitattu 22.2.2016.
47. ↑  JVG:n Tarkenee-hitti rikkoi 20 miljoonan striimin rajan - mikään muu suomenkielinen kappale ei ole pystynyt samaan *www.iltalehti.fi*. Viitattu 5.9.2019.
48. ↑  JVG peruu areenakiertueensa koronariskin takia: "Tää on tosi surullinen tilanne" *mtvuutiset.fi*. Viitattu 12.3.2020.
49. ↑  JVG-elokuva: Vuodet ollu tuulisii valkokankaille vuonna 2021  26.6.2020. ePressi:  ProPromotion Oy. Viitattu 20.7.2020.
50. ↑  Haloo Helsinki!, Cheek ja Pepe Willberg putsasivat pöydän Emma-gaalassa Ilta-Sanomat. Viitattu 28.2.2015.
51. ↑  Katso kaikki Emma-voittajat Iltalehti. Viitattu 12.3.2016.
52. ↑  JVG:lle neljä Emmaa, Lauri Tähkälle kolme, metalli-Emman sai Battle Beast *Yle Uutiset*.  8.2.2020. Viitattu 26.4.2020.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **JVG**.
* Virallinen kotisivu

JVG

| 
* Jare Brand
* Ville Galle

 |
| --- |

|  |  |
| --- | --- |
| Studioalbumit | 
* *Mustaa kultaa*
* *jvg.fi*
* *Voitolla yöhön*
* *247365*
* *Popkorni*
* *Rata/Raitti*
* *Mun tapa pelata*

 |
| EP:t | 
* *Mist sä tuut*
* *Tarkenee EP*

 |
| Singlet | 
* "Nelisilmä"
* "Häissä"
* "Mitä sä siit tiiät (Heeeyyy)"
* "Karjala takaisin"
* "Kran Turismo"
* "Voitolla yöhön"
* "Huominen on huomenna"
* "Venäläist rulettii"
* "Mist sä tuut?"
* "Kmdod"
* "Etenee"
* "Mauton jasso"
* "Tuulisii"
* "247365"
* "Tarkenee"
* "Takajeejee"
* "Paluu tulevaisuuteen"
* "Hehkuu"
* "Revolveri"
* "Mist sä tuut, Pt. 2"
* "Sitä säät mitä tilaat"
* "Urheiluhullu"
* "Popkorni"
* "Ikuinen vappu"
* "Frisbee"
* "Rahan Takii"
* "Rakastuit Looseriin"
* "Sika"
* "Juhlittiin Ja Tapeltiin"
* "Pintakaasulla"
* "Villi Länsi"
* "Liike On Lääke"
* "Vamos"
* "Amatimies" / "Viikonloppu"
* "Verkkareis" / "Mun Tapa Pelata"
* "Purjeissa"
* "Oisko Tää Täs" / "Popinpelko"

 |
| Musiikkivideot | 
* *Koutsi soittaa*
* *Koutsi hoitaa*
* *Holidai*
* *Epoo*
* *Nelisilmä*
* *Häissä*
* *Edustusvaimo*
* *Mitä sä siit tiiät (Heeeyyy)*
* *Faija*
* *Ei sul riitä*
* *Karjala takaisin*
* *Töttöröö*
* *Kran Turismo*
* *Viiksimies*
* *Voitolla yöhön*
* *Huominen on huomenna*
* *Mist sä tuut?*
* *Kran Turismo (Remix)*
* *Fäijönii*
* *Etenee*
* *Sara Chafak (Remix)*
* *Mauton jasso*
* *Tuulisii*
* *247365*
* *Tarkenee*
* *Takajeejee*
* *Paluu tulevaisuuteen*
* *Revolveri*
* *Mist sä tuut Part 2*
* *Matti & Teppo*
* *Hombre*

 |